Source: http://docplayer.hu/1666557-Indokolas-a-bunteto-torvenykonyvrol-szolo-2012-evi-torvenyhez-altalanos-indokolas.html
Timestamp: 2017-09-20 20:18:37+00:00

Document:
Indokolás a Büntető Törvénykönyvről szóló évi törvényhez. Általános indokolás - PDF
Indokolás a Büntető Törvénykönyvről szóló évi törvényhez. Általános indokolás
Download "Indokolás a Büntető Törvénykönyvről szóló 2012. évi törvényhez. Általános indokolás"
1 Indokolás a Büntető Törvénykönyvről szóló évi törvényhez Általános indokolás I. Az új törvény megalkotásának alapvető indokai, annak tartalmi iránya A Büntető Törvénykönyvről szóló évi IV. törvény (a hatályos Btk.) az 1979-es hatályba lépése óta több mint száz alkalommal módosult, ebből a jogalkotó az elmúlt három évtizedben több mint kilencven alkalommal (tehát évente többször is) módosította, és tíznél több alkotmánybírósági határozat érintette. Ezek a változások több mint ezerhatszáz rendelkezést módosítottak, vezettek be, illetve helyeztek hatályon kívül. A módosítások nagy száma arra vezethető vissza, hogy a rendszerváltás óta a különböző kormányzatok eltérő büntetőpolitikai irányvonalat követve alakították át sokszor egymásnak ellentmondva a büntetőjogi rendelkezéseket, így a módosítások a törvény eredeti rendszerét mára jelentősen átformálták. Átalakult a büntetési rendszer, és a rendszerváltás évtizede a Különös Részre is jelentős befolyást gyakorolt. Ez különösen szembeszökő a gazdasági bűncselekményeket szabályozó fejezetnél, de jelentősen átalakult az olyan hagyományosnak gondolható jogterület is, mint a személy elleni bűncselekményeket szabályozó fejezet. A törvény újabb novelláira hatással volt a felgyorsult tudományos fejlődés és az Európai Unióhoz történő csatlakozással együtt járó jogharmonizáció is. A legutóbbi időben előtérbe kerültek a szervezett bűnözés elleni hatékonyabb fellépést segítő módosítások, valamint a bűnözés szerkezetében bekövetkezett változások következményeként a büntetéseket szigorító rendelkezések. A Nemzeti Együttműködés Programja úgy fogalmaz, hogy a jogszabály szigora, a büntetési tételek növelése, az életfogytig tartó szabadságvesztés többszöri alkalmazása, az áldozatok védelme meg fogja fékezni a bűnök elkövetőit és világossá teszi a társadalom minden tagja számára, hogy Magyarország nem a bűnelkövetők paradicsoma. Erős Magyarország csak akkor születhet, ha az ország házában olyan törvények születnek, amelyek garanciát jelentenek a törvénytisztelők biztonsága számára. Ebből következően a Kormány kiemelt feladata, hogy helyreállítsa Magyarországon a rendet, és javítsa az állampolgárok biztonságérzetét. Ennek egyik eszköze, ha szigorú törvények születnek, amelyek minden jogkövető állampolgárnak védelmet garantálnak, a bűnelkövetők számára azonban hatékony és visszatartó erejű büntetést helyeznek kilátásba. Az új Büntető Törvénykönyvvel szembeni egyik legfontosabb elvárás tehát a szigorúság, amely nem feltétlenül jelent tételhatár-emelést, hanem a tettarányos büntetőjogi szemlélet hangsúlyosabb megjelenítését a törvényben. A szigorítás elsősorban a visszaesőkre vonatkozó rendelkezésekben nyilvánul meg, az első alkalommal bűncselekményt elkövetők esetén az új Büntető Törvénykönyvről szóló kormány-előterjesztés (a továbbiakban: Előterjesztés a prevenciós szempontok érvényesítését is lehetővé teszi. A végső cél, hogy a reform nyomán egy egységes, korszerű, következetes, és hatékony törvénykönyv szülessen meg, így nyeri vissza a büntetőjog a szabályozási rendszerben betöltött zárókő szerepét. Az Előterjesztés úgy hoz jelentős változásokat, hogy nem jelent egyúttal teljes dogmatikai szakítást a hatályos Btk.-val, hiszen a sok módosítás és kiegészítés ellenére a Btk. megfelelő jogi védelmet biztosít alapvető értékeinknek. Azokat a problémákat azonban,
2 2 amelyek a számos módosítás folytán a törvénykönyv egységének megbontásából fakadnak, végső soron csak egy új kódex tudja megoldani. II. A magyarországi bűnözés helyzete és a büntetéskiszabási gyakorlat jellemzői A Btk. előkészítésének időszakában, a hetvenes években az évenként ismertté vált bűncselekmények számának alakulását viszonylag kiegyenlítettnek lehetett tekinteni. Az évtized bűnözését átlagosan évi ismertté vált bűncselekmény, és kb ismertté vált bűnelkövető jellemezte. Ebben az időszakban az összbűnözés mintegy 65%-át a vagyon elleni, 15%-át a közlekedési, 6%-át az erőszakos bűncselekmények tették ki, és ez az arány az évtized végéig alig változott. A rendszerváltozást követően azonban a bűnözés növekedése volt tapasztalható. Amíg 1991-ben százezer lakosra ismertté vált bűncselekmény jutott, addig hét évvel később már majdnem Az 1998-as tetőzést az utóbbi évekig folyamatos csökkenés követte, 2010-ben viszont a megelőző évhez képest rel több bűncselekményt követtek el, az összes ismertté vált (regisztrált) bűncselekmény száma 2010-ben volt, lakosra bűncselekmény és elkövető jutott. Az összbűnözés legnagyobb részét a vagyon elleni bűncselekmények képezik ben az összes ismertté vált bűncselekmény mintegy 60%-a tartozott ebbe a körbe, az általuk okozott kár éves szinten több mint 100 milliárd forint (2000-ben 96 milliárd, 2010-ben 140 milliárd Ft volt, és ebből csak 12 milliárd Ft térült meg). Az összbűnözésen belül a második legmagasabb részarányt a közrend elleni bűncselekmények jelentik (20 %), legtöbbjüket eszközcselekményként követik el. A személy elleni bűncselekmények (szándékos emberölés, szándékos testi sértés, személyi szabadság megsértése, kényszerítés, emberkereskedelem, magánlaksértés) száma 2006-ban volt (az összes bűncselekmény 3,8 %-a), míg 2010-re ez a szám re emelkedett (6,2 %). További bűncselekményeket vizsgálva (szándékos emberölés, erős felindulásban elkövetett emberölés, szándékos testi sértés, erőszakos közösülés, szemérem elleni erőszak, hivatalos személy elleni erőszak, közfeladatot ellátó személy elleni erőszak, hivatalos személy támogatója elleni erőszak, garázdaság, rablás, kifosztás) megállapítható, hogy az erőszakos és garázda jellegű bűncselekmények száma az utóbbi években folyamatosan emelkedik [2006-ban (összes bűncselekmény 7 %-a), 2010-ben: (8,6 %)]. Jól felismerhető jelei vannak a szervezett bűnözés térhódításának. Az utóbbi években gyakorivá váltak a lőfegyverrel, robbanószerrel elkövetett bűncselekmények, a kábítószerrel visszaélések, valamint a korrupciós bűncselekmények. Sajátos részt képviselnek napjaink bűnözésében a gazdasági bűncselekmények, amelyek aránya ugyan a nyolcvanas évektől kezdve nem haladta meg az összbűnözés 3-4%-át, ám az okozott kár igen magas (évi több tíz milliárd forint). Az elmúlt öt év átlagában elmondható, hogy az elkövetett bűncselekmények 60 %-a vétség, 40 %-a bűntett, a vétségi kategórián belül kis számban fordulnak elő gondatlan bűncselekmények (az összes bűncselekmény 1,1-1,4 %-a). Az elkövetés stádiumát tekintve a bűncselekmények nagyrészt befejezettek (94-96 %), ehhez képest a kísérleti szakban maradt
3 3 bűncselekmények száma igen alacsony (3-4 %), az előkészület pedig még az 1 %-ot sem éri el. A bűnelkövetők (2000-ben fő, 2010-ben fő) 85 %-a férfi, a büntetett előéletű személyek között a visszaesők száma 2008-ig csökkent, azóta emelkedő tendenciát mutat (2000-ben , 2008-ban , 2010-ben ). A fiatalkorú (tizennyolcadik életévét be nem töltött) bűnelkövetők száma az 1990-es évek eleje óta csökkenést mutat, ben jelentősebb emelkedés volt tapasztalható, de azóta nem változott jelentősebb mértékben (1991-ben , 2000-ben , 2010-ben ). A gyermekkorú (tizennegyedik életévét be nem töltött és emiatt nem büntethető) elkövetők száma évről évre csökken (2001: 3 730, 2006: 3 565, 2010: 2 607). Az elmúlt tíz év szankciókiszabási gyakorlatát tekintve elmondható, hogy a bíróságok legnagyobb arányban pénzbüntetést (2000-ben 43 %-ban, 2010-ben 33 %-ban) és határozott tartamú szabadságvesztést (34 %) szabtak ki. Az önállóan alkalmazott mellékbüntetés vagy intézkedés aránya 2000-ben 20 %, 2010-ben 18,5 % volt. Közérdekű munkára korábban kisebb számban (2000-ben 3 %-ban), jelenleg nagyobb gyakorisággal (2010-ben 11 %-ban) ítéltek. A fiatalkorú elkövetőkkel szemben kiszabott szankciók legjellemzőbb vonása, hogy %-uk intézkedés (ezen belül 90 % próbára bocsátás, 5-5 % javítóintézeti nevelés vagy megrovás) vagy önállóan alkalmazott mellékbüntetés, 30 %-ban szabadságvesztés, ezen belül %-ban felfüggesztett szabadságvesztés. III. Az új Btk. felépítése 1. A hatályos magyar büntetőjogi szabályozás értelmében egyetlen törvény tartalmazza a büntetőjogi felelősségre vonás pozitív és negatív feltételeit, a kiszabható szankciókat és valamennyi büntetendő cselekményt. Habár a jogi személlyel szemben alkalmazható büntetőjogi intézkedésekről szóló évi CIV. törvény (a továbbiakban: Jszbt.) kivételt jelent az egységes szabályozás alól, ennek indoka az, hogy a magyar büntetőjogi dogmatikai rendszer értelmében csupán természetes személyt lehet büntetőjogilag felelősségre vonni, jogi személlyel szemben felelősségre vonásnak nem, pusztán intézkedés alkalmazásának lehet helye a vezető tisztviselője, alkalmazottja, tagja, stb. által elkövetett cselekmény miatt, annak megállapítása esetén. Az egységes szabályozás előnye, hogy lehetővé teszi az állampolgárok számára annak pontos megismerését, hogy mely cselekmények milyen feltételek mellett büntetendőek, illetve az egyes bűncselekmények elkövetése miatt mely személyek büntethetőek ig ettől eltérő rendszer működött: a jogalkotó csupán az Általános Részt szabályozta egy törvényben, a bűncselekmények külön törvényekben, illetve az egyes igazgatási jellegű, ún. keretdiszpozíciók az azokat tartalommal kitöltő jogszabályokban voltak elhelyezve. Ez a megoldás azonban lehetetlenné teszi mind a jogkövetők, mind a jogalkalmazók számára az állandóan változó és szerteágazó hatályos büntető joganyag figyelemmel kísérését, másrészt ellehetetleníti a jogalkalmazást is, hiszen a tényállások és a büntetési tételek egymáshoz való viszonya felborulna, az egységes szóhasználat és az értelmező rendelkezések ellentmondóak lennének az ágazati érdekeknek való kiszolgáltatottság miatt.
4 4 Erre tekintettel indokolt az új kódex vonatkozásában is az egységes (egy törvényben való) szabályozás fenntartása, a fentiekben ismertetett indokok miatt a Jszbt. kivételével. 2. A hatályos Btk.-ban jogtörténeti okok miatt a büntető anyagi jogi rendelkezések között számtalan büntetés-végrehajtási jogi rendelkezés szerepel. Tipikusan ilyen kérdés a fogvatartottnak a szabadságvesztés büntetés végrehajtása során tanúsított magatartására tekintettel eggyel szigorúbb vagy eggyel kedvezőbb végrehajtási fokozat utólagos meghatározása, vagy a büntetés végrehajtását kizáró okok felsorolása. A büntetéskiszabás és a büntetés-végrehajtás során érvényesülő, a különböző szereplők által érvényesítendő eltérő szempontoknak megfelelő hatékonyabb szabályozás kialakítása érdekében az Előterjesztés a büntető anyagi és büntetés-végrehajtási szabályokat világosan elkülöníti, így az új törvény tisztán anyagi jogi törvényként kerül meghatározásra. Ugyanígy nem anyagi jogi kérdés a diplomáciai és a nemzetközi jogon alapuló egyéb mentességet élvező személyek büntetőjogi felelősségére vonatkozó eljárást, ezért az Előterjesztés ezt nem tartalmazza, erről a büntetőeljárásról szóló évi XIX. törvényben (a továbbiakban: Be.) szükséges rendelkezni. 3. A hatályos Btk. két nagy részre tagolódik: a hatállyal, a felelősséggel, a szankciókkal, és az értelmező rendelkezésekkel foglalkozó Általános Részre, valamint a bűncselekményeket tartalmazó Különös Részre. Az új jogszabályszerkesztési követelményeknek megfelelően az Előterjesztés három részből áll, azon belül a rendelkezések fejezetekben és alcímekben helyezkednek el. Az Általános Rész szerkezeti felépítésében nagyrészt követi a hatályosat, hiszen az logikus, időtálló, ezért annak lényegi módosítása nem szükséges. A Különös Rész fejezeti felosztása azonban idejétmúlt, hiszen az Alaptörvényt alapul véve a Btk.-nak is hangsúlyosabban kifejezésre kell juttatnia a kiemelt védett jogi tárgyak (emberi élet, szabadság, stb.) jelentőségét. A kódex Záró Részében pedig a hatályba léptető, hatályon kívül helyező, átmeneti, stb. rendelkezések kapnak helyet. A fentiekben ismertetett szerkezeti módosításokkal a kódex áttekinthetőbbé, érthetőbbé és könnyebben kezelhetővé válik. IV. Az új Btk. Általános Részének újításai A hatályos Btk. Általános Része alapvetően nem igényel koncepcionális újragondolást, annak a dogmatikája kellően kidolgozott, és kiforrott gyakorlata van. A büntetések és intézkedések rendszere, valamint a büntetéskiszabásra vonatkozó rendelkezések esetében azonban szükségesnek tűnik egy, a jelenleginél koherensebb rendszert kialakító, a jelenlegi kormányzat büntetőpolitikáját tükröző felülvizsgálat. Mindezek alapján az Előterjesztés a hatályoshoz képest az alábbi területeken hozna lényeges változást. 1. A jogszabályszerkesztésről szóló 61/2009. (XII. 14.) IRM rendelet kimondja, hogy a társadalmi, politikai szempontból újszerű, jelentős törvény tervezetében preambulum alkalmazható. A Btk. kódex jellegére tekintettel indokolt, hogy az új törvény preambulummal kezdődjön.
5 5 2. Az Előterjesztés hasonlóan a legtöbb külföldi büntető törvényhez meghatározza a legfontosabb büntetőjogi alapelveket: a nullum crimen sine lege (amit törvény nem nyilvánít büntetendőnek, azt nem lehet bűncselekménynek tekinteni) és a nulla poena sine lege elvét (a bűncselekményekre csakis a törvényben meghatározott büntetési tételek alkalmazhatóak). Ezek olyan elvi jelentőségű tételek, amelyek a vonatkozó nemzetközi dokumentumokban megfogalmazottakkal (Polgári és Politikai Jogok Nemzetközi Egyezségokmánya 15. Cikk, Emberi Jogok Európai Egyezménye 7. cikk, Alapjogi Charta 49. cikk) összhangban az Alaptörvényben is helyet kaptak [XXVIII. cikk (4) bekezdés]. A nullum crimen és a nulla poena sine lege elvek a jogbiztonságot szolgálják, mivel megkövetelik, hogy a jogalkotó a büntetőhatalom gyakorlásának lényegi feltételeit törvényben előre rögzítse. 3. A joghatóság az államnak a büntető jogszabályok alkotására és alkalmazására való jogosultságát jelenti. A joghatóságra vonatkozó rendelkezések azt szabályozzák, hogy valamely cselekmény elbírálásakor mikor, hol, és kikre kell alkalmazni a törvényt. Ennek megfelelően az Előterjesztés a hatályos Btk. szabályait kis mértékben kiegészítve külön rendelkezik a büntető törvény időbeli, területi, és személyi hatályáról. Az Előterjesztés a visszaható hatály tilalma alól az Alaptörvénnyel összhangban új kivételt határoz meg: a nemzetközi jog általánosan elismert szabályai alapján büntetendő cselekmények körét. Az Előterjesztés emellett megteremti a lehetőséget arra, hogy a magyar büntető joghatóság kiterjedjen azokra a cselekményekre is, amelyeket nem magyar állampolgár külföldön magyar állampolgár vagy a magyar jog alapján létrejött jogi személy, vagy egyéb, jogi személyiséggel nem rendelkező jogalany sérelmére követ el (passzív személyi elv). 4. Az Előterjesztés fenntartja a bűncselekmény hatályos fogalmát, a társadalomra veszélyesség meghatározását azonban korszerűsíti. Az Előterjesztés megtartja a stádiumokra (kísérlet, előkészület) vonatkozó hatályos rendelkezéseket, így a kísérletet mindig, az előkészületet csak külön törvényi rendelkezés esetében rendeli büntetni. A magyar büntetőjogi hagyományokra és az az alapján megszilárdult jogalkalmazói gyakorlatra tekintettel az Előterjesztés fenntartja az elkövetők tettesekre és részesekre történő felosztását, valamint továbbra is irányadónak tekinti a parifikáció elvét, azaz a tettesekre és a részesekre ugyannak a büntetési tételnek az alkalmazását írja elő. 5. A büntethetőség a bűncselekmény elkövetése miatti büntetőjogi felelősségre vonás lehetőségét jelenti. A büntetőjogi felelősség érvényesülését különböző körülmények akadályozhatják (büntethetőségi akadályok), amelyek jogi természete, társadalmi megítélése, és eljárásjogi hatásai eltérőek. A büntethetőségi akadályoknak alapvetően két kategóriája különböztethető meg. Az egyiket azok a körülmények alkotják, amelyek jelentkezése esetén már a törvényi tényállás kimerítésének pillanatában sem jön létre bűncselekmény. A másik kategóriába tartoznak azok az okok, amelyek jelentkezése ellenére az elkövetés pillanatában a bűncselekmény létrejön vagy már létrejött, de az elkövető a megszüntető ok (okok) megléte miatt nem büntethető. E két kategória mellett vannak részint a büntethetőséget kizáró, részint a büntethetőséget megszüntető okokkal hasonlóságot mutató azon körülmények, amelyek a büntetőjogi
6 6 felelősségre vonást azáltal akadályozzák, hogy nem a jelentkezésük, hanem hiányuk a büntethetőség akadálya. Az Előterjesztés a büntethetőség akadályainak rendszerét átalakítja, és ez alapján megkülönbözteti - a cselekmény büntetendőségét és az elkövető büntethetőségét kizáró vagy korlátozó okokat, - a büntethetőséget megszüntető okokat, és - a büntetőjogi felelősségre vonás egyéb akadályait, amelyek a büntethetőséget és a büntetőeljárást egyaránt akadályozó okok. A cselekmény büntetendőségét és az elkövető büntethetőségét kizáró vagy korlátozó okok az elkövetéskor fennálló körülményekre tekintettel zárják ki, vagy korlátozzák a büntetőjogi felelősséget. Ezekben az esetekben a bűncselekmény fogalmának valamelyik eleme (tényállásszerűség, társadalomra veszélyesség, vagy bűnösség) hiányzik. Az Előterjesztés következetesen érvényre juttatja, hogy a bűncselekmény fogalmának mely eleme hiányzik. Ezt a dogmatikai tisztaság mellett a törvény közérthetőségének követelménye is indokolja. Ennek megfelelően az Előterjesztés a büntethetőségi akadályoknál a nem valósít meg bűncselekményt, illetve a nem büntethető fordulatokat használja. 6. Az Előterjesztés a súlyos, erőszakos bűncselekmények elleni hatékonyabb fellépés biztosítására a jogos védelmi helyzetet kiszélesíti, és törvényi vélelmet állít fel arra, miszerint vannak esetek, amikor a jogtalan támadás oly módon történik, hogy a megtámadott joggal feltételezheti, hogy a támadás az élete ellen is irányult, és ilyenkor a jogtalan támadás körülményei megteremtik a lehetőséget a védekezés szükséges mértékének a túllépésére. Ez különösen olyankor lehet indokolt, amikor a megtámadott személytől fegyverrel akarják megszerezni a vagyontárgyait, vagy amikor éjjel jogtalanul behatolnak valakinek a lakásába, illetve a támadók számbeli fölénye is megalapozhatja ezt a feltételezést. 7. A büntetendő cselekményt megvalósító bűnelkövetővel szemben büntetőjogi jogkövetkezményt kell alkalmazni. Az Előterjesztés fenntartja a büntetőjogi jogkövetkezmények duális rendszerét, vagyis a büntetések és az intézkedések különválasztását. A büntetés felelősségi szankció, a bíróság csak büntethető elkövetővel szemben szabhat ki büntetést, ezzel szemben az intézkedéseknek az alapja a büntetendő cselekmény. Az Előterjesztés szélesíteni kívánja a bíróság által alkalmazható joghátrányok körét, ezért a már meglévőek mellett új büntetéseket és intézkedéseket vezet be, illetve kisebbnagyobb módosításokat hajt végre a hatályos szankciók körében A hatályos Btk. értelmében az egyetlen szabadságelvonással járó büntetés a szabadságvesztés, amely határozott ideig vagy életfogytig tart. Az Előterjesztés emellett bevezeti az elzárást, amely a rövid tartamú szabadságvesztés alternatívájaként (öt naptól három hónapig, fiatalkorúak esetében három naptól egy hónapig tarthat) főként a fiatalkorú, illetve az első bűntettes elkövetőknél hatékonyan szolgálhatja a speciális prevenciót. Az elzárás maximális tartamára figyelemmel a szabadságvesztés legrövidebb tartama két hónapról három hónapra módosul.
7 7 A sportrendezvényeken, illetve azokkal összefüggésben elkövetett bűncselekmények elszaporodottságára tekintettel, a sporthuliganizmus jelensége elleni fellépés érdekében szükséges egyes törvények módosításáról szóló, évi CIV. törvény rendelkezéseivel összhangban az Előterjesztés új büntetési nemként bevezeti a sportrendezvények látogatásától való eltiltást. Az eltiltás legrövidebb tartama egy év, leghosszabb tartama öt év lesz Az Előterjesztés két új intézkedést is tartalmaz: a jóvátételi munkát és az elektronikus adat hozzáférhetetlenné tételét. Jóvátételi munka a próbára bocsátáshoz hasonlóan vétség vagy háromévi szabadságvesztésnél nem súlyosabban büntethető bűntett elkövetése esetén, a jóvátétel egyik formájaként alkalmazható. A bíróság ilyenkor egy évre elhalasztja a büntetés kiszabását, ha az egy év alatt az elkövető legalább ötven, legfeljebb kétszázötven óra időtartamban állami vagy önkormányzati intézményben (pl. iskola, kórház) jóvátételi munkát végez, annak igazolása esetén megszűnik a büntethetősége. Ha azonban az elkövető a jóvátételi munka elvégzését nem tudja megfelelően (az intézet vezetőjének aláírásával) igazolni, a bíróság büntetést szab ki. Azon bűncselekményeket, amelyek a számítástechnikai hálózaton való közzététellel valósulnak meg, a Btk. büntetni rendeli (pl. tiltott pornográf felvétellel visszaélés), ugyanakkor jelenleg nincs arra jogszabályi előírás, hogy az ilyen jogellenes tartalmat az eljáró hatóság elérhetetlenné tegye. A hatékonyabb fellépés érdekében az Előterjesztés szerint lehetővé válik azoknak az elektronikus hírközlő hálózaton közzétett adatoknak a hozzáférhetetlenné tétele, amelyek bűncselekményt valósítanak meg, illetve amelyeket bűncselekmény elkövetéséhez eszközül használtak A hatályos szankciórendszer módosításának további elemei az alábbiak A hatályos Btk. a határozott ideig tartó szabadságvesztés leghosszabb tartamát tizenöt évben határozza meg, holott ez a különös részi tényállások tükrében valójában húsz év. Az Előterjesztés pontosítja ezt, egyúttal a súlyos vagy több bűncselekményt elkövetőkkel szembeni határozottabb fellépés érdekében kimondja, hogy bűnszervezetben történő elkövetés, különös vagy többszörös visszaesőként történő elkövetés, halmazati büntetés, és összbüntetés esetén a generális maximum huszonöt év A határozott tartamú szabadságvesztésből való feltételes szabadságra bocsátás szubjektív feltétele a jó magaviselet (ha különösen az elítélt büntetés végrehajtása alatt tanúsított kifogástalan magatartására és arra a készségére tekintettel, hogy törvénytisztelő életmódot fog folytatni alaposan feltehető, hogy a büntetés célja további szabadságelvonás nélkül is elérhető), objektív feltétele pedig, hogy az elítélt az adott végrehajtási fokozatban adott időtartamot (fegyházban végrehajtandó büntetésének legalább négyötöd, börtönben legalább háromnegyed, fogházban legalább kétharmad részét) kitöltsön. A fokozatba sorolást főszabályként a bűncselekmény súlya határozza meg: fogházban kell végrehajtani a vétség miatt, börtönben a bűntett miatt kiszabott szabadságvesztést, a legsúlyosabb bűncselekmények miatt kiszabott szabadságvesztést pedig fegyházban hajtják végre. Kivételt képeznek ez alól a visszaesők, mert esetükben a vétség miatt kiszabott szabadságvesztést is börtönben kell végrehajtani, illetve a többszörös visszaesőkkel szemben rövid tartamú szabadságvesztés esetén is a fegyház fokozat az irányadó.
8 8 A következetes szabályozás érdekében az Előterjesztés a bűnismétlőkkel szembeni szigorúbb szabályokat a feltételes szabadságra bocsátás tekintetében is bevezeti, így a feltételes szabadságra bocsátás legkorábbi időpontja nem a végrehajtási fokozathoz, hanem az elkövető előéletéhez fog igazodni (főszabály a büntetés kétharmad részének, de visszaeső esetén háromnegyed részének kitöltése). Ezzel összhangban további szigorítás, hogy az Előterjesztés szerint nem csak az erőszakos többszörös visszaeső nem bocsátható feltételes szabadságra, hanem az a többszörös visszaeső sem, akinek a szabadságvesztés büntetését fegyház fokozatban kell végrehajtani, illetve a visszaesők ki lesznek zárva a feles kedvezményből. Ennek lényege, hogy az ötévi vagy annál rövidebb tartamú szabadságvesztésre ítélés esetén a bíróság rendelkezhet úgy, hogy az elítélt a büntetés fele részének letöltése után különös méltánylást érdemlő esetben ítéletében feltételes szabadságra bocsátható (jelenleg a háromévi vagy rövidebb tartamú szabadságvesztés esetén alkalmazható és csak a többszörös visszaesők vannak elzárva ettől a lehetőségtől) Életfogytig tartó szabadságvesztés kiszabása esetén a bíróság rendelkezhet a feltételes szabadságra bocsátás legkorábbi időpontjáról (jelenleg húsz, el nem évülő bűncselekmény miatt kiszabott szabadságvesztés esetén harminc év), vagy a feltételes szabadságra bocsátás lehetőségét kizárhatja (tényleges életfogytig tartó szabadságvesztés). Mivel az Előterjesztés az életfogytig tartó szabadságvesztéssel büntethető bűncselekményeket el nem évülőnek minősíti, a jelenlegi különbségtétel (legkorábban húsz, illetve harminc év elteltével vizsgálható a feltételes szabadság lehetősége) nem tartható fenn, ezért az Előterjesztés huszonöt évben határozza meg ezt az időpontot, egyúttal negyven évben maximalizálja a feltételes szabadságra bocsátás legkorábbi időpontjának megállapíthatóságát. A bíróság önálló rendelkezési joga ezzel ténylegesen nem csorbul: továbbra is függetlenül dönthet határozott tartamú és életfogytig tartó szabadságvesztés kiszabása között, illetve amennyiben nem határozott tartamú szabadságvesztést kíván kiszabni, a jövőben is van lehetőség mind a feltételes szabadságra bocsátásra, mind annak kizárására. A feltételes szabadságra bocsátás legkorábbi időpontjának legfeljebb negyven évben történő meghatározása csak azt kívánja megakadályozni, hogy egy, a feltételes szabadság lehetőségét nem kizáró ítélet valójában tényleges életfogytig tartó szabadságvesztést jelenthessen (mert a bíró pl. száz évben határozza meg a feltételes szabadságra bocsáthatóság legkorábbi időpontját) A Btk. külön szabályokat tartalmaz arra vonatkozóan, hogy életfogytig tartó és határozott tartamú szabadságvesztés találkozása esetén attól függően, hogy azt a bűncselekményt, amely miatt a terheltet határozott tartamú szabadságvesztésre ítélték, az életfogytig tartó szabadságvesztés végrehajtásának melyik szakaszában követte el mi a követendő eljárás. Az Előterjesztés ebben a tekintetben is a hatályostól eltérő szemléletet tükröz a bűnismétlők vonatkozásában. Az Előterjesztés ugyanis abból indul ki, hogy ha az elítélt az életfogytig tartó szabadságvesztés végrehajtásának megkezdését követően újabb bűncselekményt követ el, amely miatt végrehajtandó szabadságvesztésre ítélik, az ő esetében nem valószínűsíthető a továbbiakban a jogkövető magatartás, illetve a társadalomba való visszailleszkedés eredményessége. E személyek tekintetében ezért az Előterjesztés a feltételes szabadság lehetőségét kizárja, illetve azt megszünteti (ha az életfogytig tartó szabadságvesztésből engedélyezett feltételes szabadság alatt követi el az újabb
9 9 bűncselekményt, vagy az alatt ítélik el), függetlenül attól, hogy az újabb bűncselekmény miatt milyen tartamú (rövid, hosszabb, vagy életfogytig tartó) szabadságvesztést szabtak ki Az Előterjesztés felemeli a közérdekű munka legkisebb (negyvenkét óráról negyvennyolc órára) és legnagyobb mértékét (háromszáz óráról háromszáztizenkét órára), továbbá módosítja a közérdekű munka szabadságvesztésre átváltásakor irányadó szabályokat is. A hatályos szabályozás szerint a közérdekű munka, illetve ennek hátralévő része helyébe lépő szabadságvesztést úgy kell megállapítani, hogy hat óra közérdekű munkának egy napi szabadságvesztés felel meg. Az Előterjesztés ezen szigorít, illetve a pénzbüntetés átváltoztatásához arányosít, és három óra közérdekű munkának egy napi szabadságvesztést feleltet meg A pénzmellékbüntetés május 1-jei megszüntetése óta a pénzbüntetés egyszerre tölt be fő- és mellékbüntetési funkciót a szankciórendszerben (önállóan és más büntetés mellett is alkalmazható), de ez a gyakorlatban nem megfelelően működik augusztus 9-ét megelőzően a kiszabható pénzbüntetés alsó határa 3 000, felső határa forint volt, azóta ez , illetve forintra emelkedett. Az összegszerű emelés indoka részben a társadalmi-gazdasági változás, részben az volt, hogy meg kell teremteni a fokozatosságot a szabálysértési pénzbírság maximális összege ( forint) és a pénzbüntetés minimuma között. Azonban utóbb a pénzmellékbüntetés megszűnt, és az egynapi tétel magas összege miatt a bíróságok ritkábban alkalmaznak pénzbüntetést más büntetés mellett. Az Előterjesztés ezért leviszi az egynapi tétel legkisebb összegét kettőezerötszáz helyett ezer forintra (így a pénzbüntetés legkisebb mértéke forint lesz), fiatalkorúak esetében ötszáz forintra, ezzel segítve a büntetés akár fő-, akár mellékbüntetésként való gyakoribb alkalmazhatóságát A foglalkozástól eltiltás büntetés az Előterjesztés szerint kiegészül egy új bekezdéssel, amely szerint azokat az elkövetőket, akik nemi szabadság elleni bűncselekményt követtek el, el lehet tiltani minden olyan foglalkozástól vagy egyéb tevékenységtől, amelynek keretében tizennyolc év alatti személyek nevelését, felügyeletét, gondozását, gyógykezelését végeznék, vagy ilyen személyekkel kerülnének bizalmi, hatalmi, vagy egyéb befolyási viszonyba. A módosítás összhangban van a gyermekek szexuális bántalmazása, szexuális kizsákmányolása és a gyermekpornográfia elleni küzdelemről, valamint a 2004/68/IB kerethatározat hatályon kívül helyezéséről szóló 2011/92/EU irányelvben (a továbbiakban: 2011/92/EU irányelv) foglaltakkal A hatályos Btk. a járművezetéstől eltiltás büntetés kiszabását csak lehetőségként szabályozza, az a bíróság mérlegelésétől függően alkalmazható. Ehhez képest az Előterjesztés a bűncselekmény elkövetésétől való nagyobb visszatartás érdekében a járművezetés ittas állapotban vagy járművezetés bódult állapotban bűncselekmények elkövetése esetén kötelezővé tenné a járművezetéstől eltiltás büntetés kiszabását A hatályos szabályok szerint a kitiltás szabadságvesztés büntetés mellett alkalmazható. Az Előterjesztés ezen változtat, és a kitiltást önállóan, főbüntetés helyett is alkalmazhatóvá teszi. A kitiltás az újabb bűncselekmény elkövetésének megelőzését szolgálja azáltal, hogy a kitiltott személy nem tartózkodhat a bíróság által meghatározott helységben, vagy az ország meghatározott részén, mert az ott tartózkodása veszélyezteti a közérdeket. A kitiltás önállóan is alkalmazhatóvá tétele jobban szolgálja az egyéni prevenciót. Emellett az
10 10 Előterjesztés bővíti azon bűncselekmények körét, amelyek elkövetési esetén kitiltás alkalmazható (pl. orvvadászat, tiltott állatviadal szervezése) A bűnismétlőkkel szembeni szigorúbb fellépés részeként a hatályos szabályozástól eltérően, amely szerint a többszörös visszaeső nem bocsátható próbára, illetve az erőszakos többszörös visszaesővel szemben a szabadságvesztés nem függeszthető fel az Előterjesztés a próbára bocsátást a visszaesővel szemben, a felfüggesztett szabadságvesztés alkalmazását pedig többszörös visszaesővel szemben sem teszi lehetővé A Büntető Törvénykönyvről szóló évi IV. törvény módosításáról szóló évi LXXX. törvény (a továbbiakban: évi LXXX. törvény) május 1-jével határozott tartamúvá tette a kényszergyógykezelést. Alkotmányossági problémát jelent, hogy a május 1-je óta elrendelt intézkedések határozott tartamúak (sor kerülhet a megszüntetésükre és megszűnésükre is), míg a korábban elrendelt kényszergyógykezelések továbbra is határozatlan jellegűek, és csak megszüntetésükre kerülhet sor. A kényszergyógykezelés új szabályai számos jogalkalmazási nehézséget is okoznak ( párhuzamos telés, ideiglenes kényszergyógykezelés beszámítása, stb.). Mindezeket mérlegelve az Előterjesztés visszaállítja a korábbi szabályozást, azaz a kényszergyógykezelés határozatlan tartamú intézkedés lesz: akkor fog megszűnni, ha a bírói felülvizsgálat értelmében annak szükségessége megszűnt. 8. Bűnhalmazat esetén (ha az elkövető egy vagy több cselekménye több bűncselekményt valósít meg, és azokat egy eljárásban bírálják el) a büntetést a halmazatban lévő büntetések büntetési tételei közül a legsúlyosabb alapulvételével kell kiszabni; ha a törvény az elkövetett bűncselekmények közül legalább kettőt határozott tartamú szabadságvesztéssel rendel büntetni, a legsúlyosabb büntetési tétel felső határa a felével emelkedik, de nem érheti el az egyes bűncselekményekre megállapított büntetési tételek felső határának együttes tartamát. A Btk. értelmében összbüntetésbe foglalásnak van helye, ha az elkövető több, a legkorábban hozott ítélet jogerőre emelkedését megelőzően elkövetett bűncselekményét külön eljárásokban bírálták el, és valamennyi jogerős ítélet végrehajtandó szabadságvesztés kiszabásával végződött. A bíróság ilyenkor ezeket a szabadságvesztéseket utólag egy büntetéssé foglalja össze, és az elítéltet olyan helyzetbe hozza, mintha a cselekményeit egy eljárásban bírálták volna el. Mind a halmazati, mind az összbüntetés jelentős kedvezmény az elkövető számára, és minél több bűncselekményt követ el, annál valószínűbb, hogy egyes bűncselekmények elenyésznek. A gyakorlati tapasztalatok alapján az összbüntetés alkalmazása adott esetben (pl. összbüntetés újabb összbüntetésbe foglalása esetén) olyan többszörözött kedvezményekhez vezethet, amelyek a társadalom által már aligha méltányolhatók, kivált, hogy a méltányosság éppen a minél több bűncselekményt elkövetők számára nagyobb. Ez pedig nem egyeztethető össze azzal a jogos társadalmi igénnyel, amely különösen a többszörös bűnelkövetők vonatkozásában vár el szigorítást. Erre figyelemmel az Előterjesztés szűkíti az összbüntetésbe foglalható ítéletek körét, a jövőben nem foglalható majd összbüntetésbe az összbüntetési ítélet, valamint a hatályos szabályokat megtartva a pénzbüntetés és a közérdekű munka helyébe lépő
11 11 szabadságvesztés. Az Előterjesztés emellett a jogalkalmazói gyakorlatot felülírva meghatározza a büntetésekből elengedhető legmagasabb mértéket. További szigorítást jelent, hogy a halmazati büntetés kiszabása esetén, ha a bűnhalmazatban lévő bűncselekmények közül legalább kettő határozott ideig tartó szabadságvesztéssel büntetendő, a büntetési tétel felső határa a legmagasabb büntetési tétel középmértékével tehát nem a felével emelkedik, de nem haladhatja meg az egyes bűncselekményekre megállapított büntetési tételek felső határának együttes tartamát. 9. A szabadságvesztés részbeni felfüggesztésére a május 1-jei Btk.-novella óta van lehetőség. Bevezetésének indoka akkor az volt, hogy nagyobb differenciálást tesz lehetővé az ítélkezés során, és ezzel a büntetés jobb egyéniesítését szolgálja. A részben felfüggesztett szabadságvesztés elleni egyik legfőbb kritikaként felhozható, hogy habár a felfüggesztett szabadságvesztés a végrehajtandó szabadságvesztésnél enyhébb szankció, a részben felfüggesztett szabadságvesztésre ez sok tekintetben nem igaz, a Btk. mégis főszabályként egységesen kezeli a két jogintézményt. Ahol ugyanis a törvény felfüggesztett szabadságvesztést említ, azon a részben felfüggesztett szabadságvesztést is érteni kell, viszont a részben felfüggesztett szabadságvesztés több szempontból inkább a végrehajtandó szabadságvesztés sorsát osztja (pl. közügyektől eltiltás alkalmazható mellette, a visszaesői minőség megállapítása tekintetében figyelembe kell venni, stb.), sőt adott esetben a próbaidő hosszára figyelemmel annál szigorúbb jogkövetkezmény lehet, ez a tisztázatlan viszony pedig bizonytalanná teszi az alkalmazhatóságát. Mindezekre tekintettel az Előterjesztés nem veszi át a szabadságvesztés részbeni felfüggesztésére vonatkozó szabályokat. Rendelkezik viszont az Előterjesztés arról, hogy a feltételes szabadság tartama bizonyos esetekben (ha a bíróság öt évet meg nem haladó szabadságvesztés kiszabása esetén a feltételes szabadságra bocsáthatóságot a büntetés fele részének letöltéséhez köti, a feltételes szabadság tartama legalább egy, legfeljebb három évvel meghosszabbítható). Ez a rendelkezés szintén az egyéniesítést szolgálja (az elkövető rövidebb időt tölt büntetés-végrehajtási intézetben, viszont tovább fog a büntetés hatálya alatt állni), másrészt pedig a részben felfüggesztett szabadságvesztés hátrányaként említett kifogások ez esetben kiküszöbölhetőek. 10. Az Előterjesztés megtartja a büntethetőség hatályos szabályozás szerinti alsó életkori határát, eszerint a tizennegyedik életévüket be nem töltött személyek továbbra is gyermekkorúnak minősülnek és nem büntethetők. Azok, akik a bűncselekmény elkövetésekor ezt az életkort betöltötték, de a tizennyolcadikat még nem, fiatalkorúaknak minősülnek, és rájuk az általános szabályokhoz képest más elbírálást lehetővé tévő rendelkezéseket kell alkalmazni mind a felelősségtani szabályok, mind a szankciórendszer, mind pedig a mentesítés körében. A fiatalkorúakra vonatkozó szabályok körében az Előterjesztés kisebb módosításokat hajt végre az alábbiak szerint A hatályos Btk. akként rendelkezik, hogy a fiatalkorú a szabadságvesztésből akkor bocsátható feltételes szabadságra, ha a fiatalkorúak börtönében végrehajtandó büntetésének legalább háromnegyed részét, a fiatalkorúak fogházában végrehajtandó büntetésének legalább kétharmad részét kitöltötte. Figyelemmel arra, hogy a feltételes
12 12 szabadságra bocsátás általános szabályai változnak (főszabály lesz a kétharmad), fiatalkorúak esetében nincs szükség eltérő szabályok megállapítására A Btk. nem rendelkezik arról, hogy ha a fiatalkorút a javítóintézeti nevelés vagy az abból engedélyezett ideiglenes elbocsátás alatt végrehajtandó szabadságvesztésre ítélik, mi a követendő végrehajtási sorrend. Az Előterjesztés ezt pótolja, és kimondja, hogy ilyen esetekben a súlyosabb büntetés, azaz a szabadságvesztés hajtandó végre, és a javítóintézeti nevelés hátra lévő részét szabadságvesztésre kell átváltoztatni. Ezzel elkerülhető, hogy a büntetés-végrehajtási intézetből szabadult fiatalkorú utóbb visszakerüljön az enyhébb szankciót jelentő és eltérő céllal működtetett javítóintézetbe (nevelő jellegű intézkedés). 11. Az Előterjesztés XIII. Fejezete azokat az értelmező rendelkezéseket foglalja magában, amelyek az Általános Részben vagy a Különös Rész több fejezetében előforduló fogalmak tartalmát határozzák meg. A törvényi fogalmakat általában köznapi jelentésüknek megfelelően kell értelmezni, azonban az Előterjesztés nem mondhat le egyes, a büntetőjogban sajátos tartalommal rendelkező fogalmak használatáról. E kifejezések használatával a büntetőjogi rendelkezések pontosabban és egyértelműbben fogalmazhatók meg, használatuk egyszerűsíti a törvényi tényállások szövegét. Az értelmező rendelkezések közül elsődlegesen a hivatalos személyek és a közfeladatot ellátó személyek köre változik, előbbi a strukturális változtatások, utóbbi az indokolatlanul túlburjánoztatott szabályozás miatt. Az Előterjesztés kiindulópontja, hogy a közfeladatot ellátó személyekre vonatkozó fokozott védelem csak a ténylegesen állami, közcélú feladatot ellátó személyek számára biztosítható, ebbe a körbe nem tartoznak bele a tömegközlekedési eszközt működtető gazdálkodó szervezetnél végrehajtói feladatot ellátó személyeken kívül a közúti személyszállító szolgáltatást végző más személyek, a biztonsági szolgálatot ellátó személyek, illetve a felhasználási helyek műszaki felülvizsgálatát, ellenőrzését, kikapcsolását, valamint a felhasználók energiafelhasználásának leolvasását végző személyek. IV. Az új Btk. Különös Részének újításai A Különös Részben a jelenleginél több, azonban kisebb terjedelmű fejezet lesz, az egy fejezet alá tartozó bűncselekmények a védett jogtárgy alapján szorosabb kapcsolatot alkotnak. Az Előterjesztés egyes, jelenleg bűncselekménynek minősülő magatartásokat dekriminalizál, azok vonatkozásában ugyanis a büntetőjogi fenyegetettség nem indokolt, ezeket javasolt a továbbiakban szabálysértésként szankcionálni. Így nem szerepel a Különös Részben a közszemérem megsértése, a határjelrongálás, a földmérési jel megrongálása, a hamis statisztikai adatszolgáltatás, a gazdálkodó szervezet vezető állású személyének visszaélése, a vásárlók megkárosítása, illetve a sajtórendészeti vétség. Az árdrágítás bűncselekmény szintén kikerül az Előterjesztésből, annak tehát a továbbiakban csak szabálysértési alakzata követhető el. A hatályos Btk.-hoz képest az Előterjesztés új tényállásokat is megállapít, illetve egyeseket összevon vagy több tényállásra bont. Így pl. kiválik az orvvadászat és orvhalászat az állatkínzásból. Az Előterjesztés összevonja az erőszakos közösülést és a szemérem elleni erőszakot, és egységesen a szexuális erőszak megnevezést használja ezekre az elkövetési magatartásokra. Új bűncselekmény lesz pl. a kényszermunka, a teljesítményfokozó szerrel visszaélés, a közfeladati visszaélés.
13 13 Az egyes fejezetek vonatkozásában az Előterjesztés a hatályos szabályozáshoz képest az alábbi főbb változtatásokat vezeti be. 1. A népirtás és emberiesség elleni bűncselekményekről szóló fejezet az ENSZ által összehívott diplomáciai konferencián, július 17-én Rómában elfogadott, a Nemzetközi Büntető Bíróság Statútuma (a továbbiakban: Statútum) rendelkezéseire figyelemmel határozza meg a bűncselekményeket. A Statútum július 1-én lépett hatályba. Azt Magyarország is aláírta, és az Országgyűlés a 72/2001. (XI. 7.) OGY határozattal döntött annak megerősítéséről. Hazánk így kötelezettséget vállalt arra, hogy jogát, különösen anyagi büntetőjogát a Statútummal harmonizálja. 2. A háborús bűncselekményekről rendelkező fejezet szintén a Statútum rendelkezéseivel való összhang megteremtésére törekszik. A Statútum négy pontban határozza meg azokat a körülményeket, amelyek megalapozzák az egyes pontok alatt részletesen kifejtett cselekmények háborús bűncselekménnyé nyilvánítását. Az egyes pontokon belül meghatározott alpontok számos esetben átfedést, illetve azonosságot mutatnak egymással: az így meghatározott egyes tényállások között nagyon gyakran csak annyi a különbség, hogy a jogsértés nemzetközi vagy nem nemzetközi fegyveres konfliktusban történik. Az Előterjesztés a háború fogalmát az általános részi értelmező rendelkezésben úgy határozza meg, hogy az mind a nemzetközi, mind a nem nemzetközi fegyveres konfliktusokra kiterjed, függetlenül attól, hogy történt-e hadüzenet vagy sem. Így nem aszerint tesz megkülönböztetést a háborús bűncselekmények között, hogy azokat nemzetközi vagy nem nemzetközi fegyveres konfliktus során, vagy azzal összefüggésben követték el, hanem ehelyett aszerint differenciál a háborús bűncselekmények között, hogy a jogsértés védett személy vagy védett dolog ellen irányul. Új tényállásként kerül bevezetésre a tiltott sorozás, a védett tulajdon elleni támadás, az élő pajzs használata, a kegyelem megtagadásával való fenyegetés és a védett szervezet elleni támadás. 3. Az élet, a testi épség és az egészség elleni bűncselekményeket meghatározó fejezetet érintő főbb változások: - az emberölés keretében lesz büntetendő a tizennegyedik életévét be nem töltött személy öngyilkosságra történő rábírása (vagy ahhoz segítségnyújtás); - a foglalkozás körében elkövetett veszélyeztetés tekintetében egyértelművé válik, hogy a bűncselekmény elkövetésének nem feltétele, hogy az elkövető a foglalkozást hivatásszerűen folytassa: bármilyen foglalkozási szabályszegés megalapozhatja a felelősségre vonást. 4. Az egészségügyi beavatkozás és kutatás rendje elleni bűncselekményeket az egészségügyi ágazati szabályok határozzák meg. Az Előterjesztés érdemben nem módosítja a tényállásokat, csak kisebb pontosításokat hajt végre (pl. a genetikailag megegyező emberi egyedek létrehozása önálló alcím alatt fog szerepelni, csakúgy, mint a büntethetőséget megszüntető okok). 5. Az Előterjesztés megszünteti a kábítószerfüggőkre vonatkozó speciális (enyhébb) szabályokat, de a bíróság a büntetés kiszabása során értékelheti a terhelt szenvedélybetegségét. Önállóan nevesített elkövetési magatartás lesz a fogyasztás (szubszidiárius vétség, a csekély mennyiségű kábítószer megszerzésével azonos megítélés alá
14 14 esik), emellett büntetendővé válik a kábítószer fogyasztására való eredménytelen rábírás és a nagy nyilvánosság előtti felhívás. Elterelés esetén az Előterjesztés a terhelttől a nyomozó hatósággal való együttműködést kíván meg, továbbá két éven belül csak egy alkalommal biztosít lehetőséget az elterelésre. Ugyanakkor a fogyasztók vonatkozásában a beismerő vallomás a büntetés korlátlan enyhítését vonhatja maga után. 6. Az emberi szabadság elleni bűncselekmények esetén jelentősen bővül a minősített esetek köre: emberrablás és emberkereskedelem esetén külön minősített esetet jelent, ha azt a tizennyolcadik, illetve tizenkettedik életévüket be nem töltött személyek sérelmére követik el. A személyi szabadságtól való hosszabb tartalmú (tíz napot meghaladó) megfosztás súlyosabb büntetést von maga után, valamint a tizennyolcadik életévüket be nem töltött személyek sérelmére való elkövetése többszörös minősítést is eredményezhet. 7. A hatályos Btk. XIV. fejezete a házasság, a család, az ifjúság és a nemi erkölcs elleni bűncselekményeket tartalmazza. Az Előterjesztés ezt a fejezetet kettébontja, és a nemi szabadság elleni bűncselekményeket külön fejezetben helyezi el, a házasság, a család és az ifjúság elleni, hatályos Btk. szerinti bűncselekmények körét pedig a gyermek érdekét sértő és a család elleni bűncselekmények fejezetben szabályozza újra. Nemzetközi egyezmények rendelkezéseire, valamint a jobb áttekinthetőség érdekében teljesen átalakul a nemi élet szabadsága és a nemi erkölcs elleni bűncselekményekre vonatkozó szabályozás, így: - az Előterjesztés a tizennyolcadik életévét be nem töltött sértett sérelmére elkövetett szexuális erőszakot határozza meg minősített esetként, szemben a hatályos törvénnyel, ahol csupán a tizenkettedik életévét be nem töltött sértett sérelmére történő erőszakos elkövetés számít minősített esetnek; - az Előterjesztés a szexuális erőszak bűntette keretében már nem csak a kvalifikált fenyegetéssel megvalósuló szexuális aktusra való kényszerítést rendeli büntetni, illetve büntethetőek lesznek a szexuális jellegű, az emberi méltóságot sértő magatartások is; - az Előterjesztés megszünteti a megrontás kapcsán a magánindítványhoz kötöttséget; - az Előterjesztés külön tényállásban rendeli büntetni a gyermekprostitúció kihasználását. 8. Az Előterjesztés értelmében a kiskorú érzelmi fejlődésének károsítása is bűncselekménynek (kiskorú veszélyeztetése) minősül. Az Előterjesztés önálló tényállásban nevesíti a gyermekmunkát, ezzel eleget téve számos egyezményben előírt nemzetközi elvárásnak. 9. Az emberi méltóság és egyes alapvető jogok elleni bűncselekmények fejezete a hatályos szabályozáshoz képest nem módosul jelentősen. Kiemelendő azonban, hogy az egyesülési, a gyülekezési szabadság, valamint a választási gyűlésen való részvétel jogának megsértése törvényi tényállása esetén az előkészület nem lesz büntetendő, tekintettel arra, hogy e bűncselekmény tárgyi súlya azt nem indokolja. 10. A közlekedési bűncselekmények keretében az Előterjesztés a közúti veszélyeztetés tényállását kiegészíti, így lehetőség nyílik arra, hogy a gyakorlatban gyakran megvalósuló közúti veszélyeztetés személyi sérüléssel nem járó alapesete közforgalom elől el nem zárt magánúton (pl. hipermarketek, illetve benzinkutak parkolójában és szervizútján) is elkövethető lesz. Ez a jövőben közúti veszélyeztetésnek minősül.
15 15 A közúti baleset okozása tényállás úgy módosul, hogy bizonyos közlekedési forgalmi szabályszegések, amelyek gyakori és tipikus baleseti okká váltak, kiemelt minősítő körülményként értékelendők. A járművezetés bódult állapotban önálló tényállássá válik, így a járművezetés egy időben elkövethető ittas és bódult állapotban is, és ezek külön való szankcionálása halmazati büntetést vonhat maga után. A járművezetés ittas állapotban tényállás vonatkozásában az Előterjesztés azt bünteti, ha a tettes 0,50 gramm/liter ezrelék véralkohol-, illetőleg 0,25 milligramm/liter ezrelék levegőalkohol-koncentrációnál nagyobb értéket eredményező szeszes ital fogyasztásából származó alkohollal a szervezetében vezet. A nagyobb visszatartó erő érdekében az Előterjesztés akként rendelkezik, hogy aki a járművezetéstől eltiltás hatálya alatt az eltiltás körébe tartozó járművet vezet, nem szabálysértést, hanem bűncselekményt követ el. 11. Az igazságszolgáltatás elleni bűncselekmények vonatkozásában jelentős újításként önálló tényállásként kerül szabályozásra a hamis szakvélemény és hamis tolmácsolás bűncselekménye. 12. Az Előterjesztés egy fejezetben szabályozza a hatályos Btk. XV. fejezetében két önálló cím alatt szereplő a közélet tisztasága elleni és a nemzetközi közélet tisztasága elleni bűncselekményeket. A nemzetközi közélet tisztasága elleni bűncselekmények elkövetési magatartása a hatályos szabályozás szerint is megegyezik a megfelelő közélet tisztasága elleni bűncselekmény tényállásával, és a büntetési tételek is azonosak. Ennek megfelelően az Előterjesztés, ahol a nemzetközi szerződések, illetve az Európai Unió jogi aktusai alapján szükséges, az adott tényállás végén önálló bekezdésben utal arra, hogy az ott szabályozott cselekmény nemzetközi hivatalos személy vonatkozásában is büntetendő, ezzel jelentősen egyszerűsítve a fejezet felépítését. 13. Az Előterjesztés a hivatali bűncselekményekről szóló fejezetet általánosságban úgy alakítja át, hogy a tényállások büntetési tételét a hivatalos személy elleni bűncselekmények büntetési tételéhez igazítja. Új bűncselekményként kerül bevezetésre a bántalmazás közfeladatot ellátó személy eljárásában (gondolva itt elsősorban a polgárőrség tevékenységére), a közfeladati visszaélés, valamint a jogosulatlan megbízhatósági vizsgálat elvégzése. 14. A hivatalos személy elleni erőszak tényállás vonatkozásában az Előterjesztés a teljes tényállás büntetési tételeinek a szigorításával biztosítja valamennyi hivatalos személy fokozott büntetőjogi védelmét. 15. Az Előterjesztés átláthatóbbá teszi a hatályos Btk. terrorcselekményre vonatkozó szabályozását azáltal, hogy három önálló tényállásra bontja azt. A Moneyval 2010-ben elkészített országjelentésére tekintettel önálló tényállásban kerül megfogalmazásra a terrorcselekmény finanszírozása, amibe beletartozik a személyi feltételek biztosítása mellett az az eset is, ha valaki a terrorista csoport tevékenységét támogatja akár a személyi feltételek biztosításával, akár más módon.
16 A köznyugalom elleni bűncselekmények vonatkozásában kiemelendő, hogy az Előterjesztés egyszerűsíti a garázdaság és a rendbontás jelenleg túlszabályozott tényállását. 17. A vagyon elleni bűncselekmények két külön fejezetben kerülnek szabályozásra: vagyon elleni erőszakos és vagyon elleni bűncselekmények cím alatt. A vagyon elleni erőszakos bűncselekmények keretében a legjelentősebb változás, hogy a rablás mára meglehetősen bonyolulttá vált tényállását az Előterjesztés jelentősen egyszerűsíti, ezzel mintegy visszatérve a augusztus 9-ét megelőző szabályozáshoz. Az Előterjesztés egyértelművé teszi, hogy az is csalásnak minősül, ha a kár valamely igénybe vett szolgáltatás ellenértékeként merült fel (pl. szállodai szoba fizetés nélküli igénybe vétele, fizetés nélküli lakásbérlések). Új vagyon elleni bűncselekményként kerül bevezetésre az információs rendszer felhasználásával elkövetett csalás, amely tényállási elemei lényegét tekintve megfelelnek a hatályos Btk. 300/C. (3) (4) bekezdésében foglaltaknak. Az információs rendszer felhasználásával elkövetett, kárt okozó magatartások elsősorban vagyoni érdekeket sértő, csalásszerű magatartások, mindazonáltal ezeket a csalástól elkülönítetten indokolt szabályozni, hiszen hiányzik a klasszikus értelemben vett tévedésbe ejtés vagy tévedésben tartás. A kárt az információs rendszer jogtalan befolyásolása okozza. Az Előterjesztés ennek megfelelően a vagyon elleni bűncselekmények fejezetében önálló tényállásként szabályozza az információs rendszer felhasználásával elkövetett csalást. Az Előterjesztés információs rendszer felhasználásával elkövetett csalásként rendeli büntetni az elektronikus készpénz-helyettesítő fizetési eszközzel elkövetett csalásszerű visszaéléseket is, mivel ezek szükségszerűen információs rendszer felhasználásával valósulnak meg. A hatályos Btk.-nak megfelelően az Előterjesztés a bűncselekmény körébe vonja a készpénz-helyettesítő fizetési eszköznek nem minősülő kincstári kártyát és fizetésre alkalmas kereskedelmi kártyákat, valamint a külföldön kibocsátott készpénz-helyettesítő fizetési eszközöket. 18. A szellemi tulajdonjog elleni bűncselekményekről szóló fejezet a Btk. hatályos szabályaitól eltérően ahol a jelen fejezethez tartozó bűncselekmények a vagyon elleni bűncselekmények között kerültek feltüntetésre önállóan szabályozza a szellemi tulajdonjogot sértő bűncselekményeket. Az Előterjesztés szerint a szerzői vagy szerzői joghoz kapcsolódó jogok megsértésére csak akkor kerülhet sor, ha a vagyoni hátrányt nem okozó cselekményt rendszeres haszonszerzés végett követik el. Ennek oka, hogy nem indokolt a nem üzletszerűen elkövetett cselekmények büntetendővé nyilvánítása, azt más jogág eszközeivel is szankcionálni lehet. Nem indokolt továbbá valamennyi akár a kisebb értéket el nem érő értékre elkövetett jogsértő cselekmény esetén a büntetőjogi szankcióval való fenyegetés. Emiatt a jövőben csak az ötvenezer forintot meg nem haladó üreshordozói díjra, illetve reprográfiai díjra nézve elkövetett, illetőleg ötvenezer forintot meg nem haladó vagyoni hátrányt okozó szerzői vagy szerzői jogok megsértése számít bűncselekménynek. 19. A gazdálkodás rendjét sértő bűncselekményekről szóló fejezetből kikerülnek a fogyasztók érdekeit és a gazdasági verseny tisztaságát sértő bűncselekményeket, a pénzmosás,
17 17 illetőleg az információs rendszer elleni bűncselekményeket, mivel azokat az Előterjesztés önálló fejezetben rendeli büntetni. A csődbűncselekmény újraszabályozásakor az Előterjesztés objektív körülményeket jelöl meg a minősített esetek megállapításának feltételéül, amelyet egyrészt az elvont vagyontömeg mértékében, forint feletti vagyonelvonásnál, másrészt abban az esetben tart megállapíthatónak, ha a felszámolónak, illetve a bíróságnak az adott társaság nemzetgazdaságban betöltött szerepére (kiemelt jelentőségű gazdálkodó szervezet) tekintettel speciális eljárás keretében kell lefolytatni a felszámolási eljárást. Az Előterjesztés emellett kibővíti a büntethetőségi feltétel körét, nevesítve azt az esetet is, amikor a vagyonnal jogszerűen már nem rendelkezhet a tulajdonos cégképviselő a felszámolás elrendelése okán, de erre lehetősége van. 20. A fogyasztók érdekeit és a gazdasági verseny tisztaságát sértő bűncselekmények az Előterjesztés külön fejezetében kerülnek szabályozásra. Az Előterjesztés a hatályos büntetőjogi szabályok alapulvételével kíván bizonyos mértékig új szabályozást teremteni. A szabályozás kiinduló pontja továbbra is a fogyasztó érdekeinek védelme, a minősített esetek, és így a szigorúbb szankciók alkalmazása azonban nem az elkövetési tárgy értékéhez igazodik, hanem ahhoz, hogy az adott rossz minőségű termék milyen mértékben veszélyes a vásárlókra, fogyasztókra, illetve hogy milyen széles körben elérhető. Az áru hamis megjelölése tényállása az egyértelműség érdekében az Előterjesztésben versenytárs utánzása cím alatt szerepel, ezzel is kifejezve, hogy a bűncselekmény sértettje a versenytárs. A fejezet fontos újítása a termék fogalmának eddigitől eltérő meghatározása. 21. A tiltott adatszerzés és az információs rendszer elleni bűncselekmények az Európa Tanács Budapesten, november 23. napján kelt Számítástechnikai Bűnözésről szóló Egyezménye, valamint az információs rendszerek elleni támadásokról szóló, 2005/222/IB számú kerethatározat rendelkezésein alapulnak. Az Előterjesztés figyelemmel van a Bizottság által e témában benyújtott irányelv-tervezetre is. E fejezet a jövőben csak az információs rendszer integritása elleni bűncselekményeket tartalmazza. E fejezetben kerül szabályozásra kibővítve az elkövetés tárgyát a személyes adattal, a gazdasági és az üzleti titokkal a magántitok jogosulatlan megismerése bűncselekménye, de új megnevezéssel (tiltott adatszerzés). A cselekmény áthelyezésének rendszertani oka van, hiszen ennek egyik elkövetési fordulatát is számítástechnikai rendszer útján valósítják meg, és e magatartás szintén az ET Egyezmény megsértését jelenti, így indokolt ezek egy fejezeten belüli elhelyezése. 22. A honvédelmi kötelezettség elleni bűncselekmények körében az Előterjesztés a kibúvás polgári szolgálat alól, illetőleg a polgári szolgálat megtagadása bűncselekményeket nem tartalmazza, mivel a polgári szolgálat január 1. napjával megszűnt. 23. A katonai bűncselekményekről szóló fejezet elhagyja a hatályos fejezet egyes címeit, valamint a szolgálati feladat ellátása alóli kibúvás bűncselekményét beépíti a kibúvás a szolgálat alól bűncselekményébe. Az Előterjesztés e fejezet vonatkozásában több bűncselekmény büntetési tételét is enyhíti. Ennek oka, hogy a hatályos büntetési tételek igen szigorúak, a büntetés kiszabás körében a rendszerváltást követően kialakult ítélkezési gyakorlat az enyhítés irányába
18 18 mozdult el, a büntetési tételkeretek alsó határát rendre áttörte. A súlyos büntetési tételek további fenntartása önkéntes haderő esetében, illetve a katonai büntetőeljárás hatálya alá tartozó fegyveres rendészeti szervek hivatásos állományának vonatkozásában békeidőben szükségtelenek, háború vagy az állam biztonságát veszélyeztető vészhelyzet esetén azonban továbbra is indokoltak. Részletes indokolás Az 1. -hoz Az Előterjesztés értelmében az új Btk. tartalmazni fogja a bűncselekmények és büntetések törvényességének elvét, azaz a nullum crimen sine lege és a nulla poena sine lege elvét. A nullum crimen sine lege elv alapján csak az a cselekmény minősülhet bűncselekménynek, amit az elkövetése előtt a törvény büntetendővé nyilvánított. Ez egyrészt az elkövetéskor hatályos törvény alkalmazását írja elő, másrészt megköveteli, hogy a jogalkotó törvényben határozza meg a bűncselekményeket. A nulla poena sine lege elve azt fejezi ki, hogy az elkövetővel szemben csak olyan büntetőjogi jogkövetkezmény alkalmazható, amelyet törvény már az elkövetés idején előírt. Ezen elv értelmében a büntető törvény az alapja a büntetési nemének és a mértékének. A büntetőjogi jogkövetkezmények nem alakíthatók szokásjogi úton vagy analógia igénybevételével. A 2. -hoz A büntető törvény időbeli hatálya azt határozza meg, hogy mikortól kezdve és meddig alkalmazható a büntető jogszabály. Az (1) bekezdés meghatározza a büntető törvény időbeli hatályára vonatkozó általános szabályt, míg a (2) bekezdés megállapítja az általános szabály alóli kivételt. Az Előterjesztés a hatályos joggal egyezően általános szabályként azt írja elő, hogy a bűncselekményt az elkövetés idején hatályban lévő törvény szerint kell elbírálni. A nullum crimen sine lege és nulla poena sine lege elvekből következik, hogy az új bűncselekményt megállapító, illetve az elbírálást szigorító büntető törvénynek nem lehet visszaható ereje. Az Előterjesztés a visszaható hatály tilalma alól két kivételt határoz meg: a később hatályba lépett enyhébb szabályozást, illetve a nemzetközi jog általánosan elismert szabályai alapján büntetendő cselekmények körét. Előbbi indoka, hogy ha az elkövetés és az elbírálás között eltelt időben megváltozott viszonyok következtében az adott jogtárgy büntetőjogi védelme már nem szükséges, vagy elegendő az enyhébb büntetőjogi szankcionálás, akkor a méltányosság azt kívánja, hogy az elbíráláskor hatályos enyhébb büntető jogszabályt alkalmazzák. Az elbíráláskor hatályban lévő enyhébb büntető törvény visszaható erejét a vonatkozó nemzetközi egyezmények (pl. Emberi Jogok Európai Egyezménye) is előírják. Az Alaptörvény a nemzetközi egyezmények által előírt módon az elkövetés idején hatályos belső jogi szabályokra és belső jogi elévülésükre tekintet nélkül lehetővé teszi
19 19 valamely személy megbüntetését olyan cselekmény miatt, amely az elkövetés idején a nemzetközi jog általánosan elismert szabályai szerint bűncselekménynek minősült. Erre tekintettel az Előterjesztés a visszaható hatály tilalmát e cselekmények vonatkozásában kizárja. A hoz 1. A 3. (1) bekezdés a) pontja a hatályos rendelkezéseknek megfelelően határozza meg a területi elvet, amely szerint a magyar állam büntetőhatalma a területén elkövetett minden bűncselekményre kiterjed, tekintet nélkül az elkövető állampolgárságára. A területi elvet a hatályos Btk.-val megegyezően kiegészíti a quasi területi elv [3. (1) bekezdés b) pont], amely a magyar felségjelű úszólétesítményen és légi járművön elkövetett bűncselekményeket függetlenül attól, hogy az úszólétesítmény vagy légi jármű az ország területén kívül hol tartózkodik a belföldön elkövetett cselekménnyel azonos elbírálás alá vonja. A területi elv ilyen alkalmazása megfelel a nemzetközi gyakorlatnak. A Btk. megalkotásakor hatályban volt jogszabály (a hajózásról szóló évi 6. törvényerejű rendelet) alapján hajónak minősültek a vízijárművek, az úszómunkagépek és az úszóművek, de a jelenleg hatályos, a víziközlekedésről szóló évi XLII. törvény eltérő fogalmakat használ. A legátfogóbb kategória jelenleg nem a hajó, hanem az úszólétesítmény (víziközlekedésre, vízen való munkavégzésre és azokkal összefüggő tevékenység folytatására alkalmas úszóképes eszköz, szerkezet, berendezés), ezért az Előterjesztés ezt a meghatározást veszi át. A légi jármű fogalmát a légiközlekedésről szóló évi XCVII. törvény tartalmazza. A 3. (1) bekezdés c) pontja az aktív személyi elven alapuló joghatóságot határozza meg. Ez alapján a magyar állam büntetőhatalma kiterjed a magyar állampolgárok által külföldön elkövetett cselekményekre is. A hatályos Btk. szerint az aktív személyi elv korlátlanul érvényesül, azaz az állam a külföldön tartózkodó magyar állampolgároktól feltétel nélkül megköveteli a magyarországi büntetőjogban írt szabályok követését és ezek megsértése esetén korlátozás nélkül alkalmazza a büntetőjogi felelősségre vonást. 2. Az Előterjesztés a hatályos Btk.-val megegyezően főszabály szerint továbbra is csak a kettős inkrimináció teljesülése esetén rendeli büntetni a nem magyar állampolgár által külföldön elkövetett cselekményt. Ez alól az Előterjesztés három kivételt tesz. Egyrészt nem feltétele a magyar büntető joghatóságnak a kettős inkrimináció állam elleni bűncselekmények esetében (a szövetséges fegyveres erő ellen elkövetett kémkedés kivételével), e bűncselekményekkel kapcsolatban a magyar joghatóság feltétlen és korlátozás nélküli. Ugyancsak nem feltétele a magyar joghatóságnak a nem magyar állampolgár által külföldön elkövetetett cselekmény esetén a kettős inkrimináció, ha a cselekmény üldözése a feltétlen büntetőhatalom elvéből fakad, amelyet az Előterjesztés 4. (2) bekezdés ac) pontja tartalmaz. Ennek értelmében emberiesség és béke elleni bűncselekmény, háborús bűncselekmény, vagy egyéb olyan bűncselekmény, amelynek üldözését törvényben kihirdetett nemzetközi szerződés írja elő, büntetendő a magyar jog szerint, függetlenül attól, hogy az elkövetési hely szerinti állam büntetőjoga az adott cselekményt bűncselekménynek minősíti-e.
20 20 Az Előterjesztés a joghatósági rendelkezések között a nemzetközi szerződésekben megjelenő tendenciára figyelemmel újdonságként előírja a passzív személyi elvet. A passzív személy elv alapján a magyar büntető joghatóság kiterjed azokra a cselekményekre is, amelyeket nem magyar állampolgár külföldön magyar állampolgár vagy a magyar jog alapján létrejött jogi személy, vagy egyéb, jogi személyiséggel nem rendelkező jogalany sérelmére követ el. A büntethetőség feltétele, hogy a cselekmény a magyar törvény szerint büntetendő legyen. A passzív személyi elv lehetővé teszi azoknak a nem magyar állampolgároknak a büntetőjogi felelősségre vonását, akik külföldön magyar állampolgár vagy jogi személy, illetve egyéb jogalany sérelmére követnek el bűncselekményt, cselekményük azonban az elkövetés helyének joga szerint nem büntetendő. Tehát ebben az esetben sem feltétele a joghatóság gyakorlásának a kettős inkrimináció. Az Előterjesztés a nem magyar állampolgár által külföldön elkövetett bűncselekmények esetében a magyar hatóságok eljárását a kettős inkrimináció vizsgálata mellett az alábbi feltételekhez is köti A külföldi állampolgár vagy hontalan személy által külföldön elkövetett bűncselekmények magyar hatóság által történő üldözése Magyarország nemzetközi kapcsolatait érintheti. Ezért minden körülményre kiterjedő alapos megfontolás tárgyát kell képeznie annak, hogy ilyen bűncselekmények miatt a büntetőeljárás Magyarországon történő hatékony lefolytatásának feltételei fennállnak-e. Az Előterjesztés ezért változatlanul fenntartja azt a hatályos rendelkezést, hogy ezekben az esetekben a büntetőeljárás megindításáról a legfőbb ügyész dönt Az Előterjesztés új rendelkezést vezet be a magyar joghatóság gyakorlásával kapcsolatban a magyar állampolgár, jogi személy, vagy jogi személyiség nélküli jogalany sérelmére, valamint a nem magyar állampolgár által külföldön elkövetett nem állam elleni bűncselekmények esetében: a joghatóság gyakorlásának az is feltétele lesz, hogy az elkövető a Magyar Köztársaság területén tartózkodjon. Ez a szabály megszünteti a magyar büntető joghatóság jelenleg céltalan kiterjesztését, amely a magyarországi joghatóságot akkor is előírja a külföldön elkövetett cselekményre, ha a joghatóság érvényesítésére gyakorlatilag nincs lehetőség, mivel az elkövető maga is az országhatáron kívül tartózkodik. Ez alól a korlátozás alól kivétel az, ha Magyarország által vállalt nemzetközi kötelezettség (nemzetközi szerződés, vagy az Európai Unió jogi aktusa) eltérően rendelkezik. Ilyen szabályt tartalmaz pl. a évi CLXI. törvénnyel kihirdetett, a gyermekek eladásáról, a gyermekprostitúcióról és a gyermekpornográfiáról szóló, a Gyermek jogairól szóló egyezményhez fűzött Fakultatív Jegyzőkönyv (a továbbiakban: Gyermekjogi Fakultatív Jegyzőkönyv) 4. cikke. Az 5. -hoz A magyar büntetőjog történetében kezdetben hiányzott a bűncselekmény törvényi fogalma, majd a második világháborút követő törvényekben a bűncselekmény fogalom materiális meghatározása volt jellemző. Az Előterjesztés abból indul ki, hogy a büntető törvénynek továbbra is meg kell határoznia a bűncselekmény fogalmát, mert ezzel teremti meg a szabályozás szilárd elvi alapjait, és így mozdítja elő leghatékonyabban a helyes gyakorlat kialakulását.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 bíróság